EkBass/fiwiki-20250220-pages-articles huggingface dataset:
Mökki laidassa maantien

Mökki laidassa maantien (tai Mökki maantien laidassa, Jag har bott vid en landsväg) on Alvar Kraftin säveltämä ja Charles Henryn sanoittama musiikkikappale vuodelta 1939. Se tuli tunnetuksi Edvard Perssonin esittämänä elokuvassa Majatalon Kalle (Kalle på Spången, 1939). Laulun on ruotsiksi levyttänyt myös muun muassa Östen Warnerbring. Suomeksi laulun on sanoittanut Saukki nimellä ”Mökki laidassa maantien” ja vuonna 1963 Helena Korpela nimellä ”Asun maantien vierel”. Alun perin valssiksi kirjoitettu sävelmä tunnetaan Suomessa tamperelaisen Acre Karin ja Jani Uhleniuksen yhtyeen nelijakoisena jazztyylisenä levytyksenä vuodelta 1976. Laulun on levyttänyt Saukin sanoin myös Eino Grön vuonna 1990 ja Helena Korpelan sanoin Lars Mäkiö 1963.. ==Lähteet== Luokka:Ruotsalaiset musiikkikappaleet Luokka:Sauvo Puhtilan sanoittamat kappaleet Luokka:Suomalaiset käännöskappaleet
Dorothy Howard

Dorothy Alice Howard (o.s. Phimister; 4. helmikuuta 1929 Winnipeg – 1. maaliskuuta 2013 Winnipeg) oli kanadalainen oopperalaulaja, äänialaltaan mezzosopraano. Hänen opettajiensa joukossa olivat Doris Mills Lewis Winnipegissä, Marjorie Thomas Englannissa ja Maureen Forrester Torontossa.The Canadian Encyclopedia: Dorothy Howard Howard oli The Choristers -kamarikuoron jäsenenä vuosina 1958–1968. Hän aloitti vuonna 1969 opettamisen Saskatchewanin yliopistossa, jonka lauluohjelman johtaja hänestä tuli vuonna 1970. Howard opetti siellä vuoteen 1990 saakka, ja hänen oppilainaan olivat Kristine Anderson, Karen Jensen, Michelle Milenkovic, Barbara Milner, Janice Paterson ja Kevin Power. Howard oli Saskatoonin sinfoniaorkesterin yleisin vieraileva artisti. Lisäksi hän esiintyi sellaisten orkesterien kuin Reginan sinfoniaorkesterin ja Winnipegin sinfoniaorkesterin kanssa. Hän oli Saskatoon Opera Associationin perustajien joukossa ja esiintyi siellä muun muassa Carmenin roolissa (1980). Hän esiintyi myös lukuisten kanadalaissäveltäjien teosten esityksissä ja sävelsi itse teoksen Celebrate Saskatchewan (1980). == Lähteet == Luokka:Kanadalaiset oopperalaulajat Luokka:Mezzosopraanot Luokka:Kanadalaiset säveltäjät Luokka:Musiikkipedagogit Luokka:Vuonna 1929 syntyneet Luokka:Vuonna 2013 kuolleet
San Vitale

San Vitalen basilika () on Italian Ravennan kaupungissa sijaitseva myöhäisantiikkinen kirkkorakennus. Bysanttilaista tyyliä edustavan kirkon rakentaminen alkoi vuonna 526 piispa Ecclesiuksen alaisuudessa Ostrogoottien valtakunnassa. Rakennus vihittiin käyttöön vuonna 547, kun kaupunki oli siirtynyt Itä-Rooman haltuun. San Vitale muodostaa Ravennassa muiden varhaiskristillisten monumenttien kanssa Unescon maailmanperintökohteen.Early Christian Monuments of Ravenna Unesco. Viitattu 7.6.2018 Kahdeksankulmion muotoinen San Vitale on rakennettu marmorikivestä, ja korkea kupoli on terrakottasavea. Sisätilojen mosaiikkien esikuvina pidetään konstantinopolilaista kirkkotaidetta, ja ne esittävät Vanhan sekä Uuden testamentin hahmoja, Bysantin hallitsijoita ja katolilaisia kirkonmiehiä. Värikkäistä mosaiikestaan tunnettua kirkkoa pidetään Bysantin arkkitehtuurin mestariteoksena.Church of San Vitale Encyclopædia Britannica. Viitattu 7.6.2018 ==Kuvia== Kuva:Basilica of San Vitale - triumphal arch mosaics.jpg|Kahtatoista apostolia ja Jeesusta esittävä mosaiikki Kuva:Basilica of San Vitale - Lamb of God mosaic.jpg|Jumalan karitsa -mosaiikki kirkon katossa Kuva:Sacrifice of Isaac mosaic - Basilica San Vitale (Ravenna).jpg|Iisakin uhrausta esittävä mosaiikki Kuva:Apse mosaic - Basilica of San Vitale (Ravenna).jpg Kuva:Mosaic of Theodora - Basilica San Vitale (Ravenna, Italy).jpg|Bysantin keisarinna Theodoraa esittävä mosaiikki Kuva:San Vitale (Ravenna) - Dome interior.jpg|Kirkon kupolin barokkityyliset freskot on maalattu vuosina 1778-1782. File:Basilica de Sao Vital 1.jpg| File:Basilica de Sao Vital 4.jpg| File:Basilica de Sao Vital 5.jpg| ==Lähteet== == Aiheesta muualla == Luokka:Italian kirkot Luokka:Unescon maailmanperintökohteet Italiassa
Greta Kraus

Greta Kraus (3. elokuuta 1907 Wien – 30. maaliskuuta 1998 Toronto) oli kanadalainen cembalisti, pianisti ja pedagogi. Hän sai opettajadiplominsa vuonna 1930. Hänen ensisijaisia opettajiaan olivat Hans Weisse (1924–1931) ja Heinrich Schenker (1931–1934). Kraus esiintyi aluksi pianistina ja teki debyyttinsä cembalosolistina 1935. Hän teki yhteistyötä muiden muassa Wienin Bach-seuran, Boyd Neelin orkesterin sekä David ja Igor Oistrahin kanssa. Huilisti Robert Aitkenin kanssa hän perusti vuoteen 1986 saakka toimineen duon, ja vuonna 1958 Kraus perusti Toronto Baroque Ensemblen.The Canadian Encyclopedia: Greta Kraus == Lähteet == Luokka:Kanadalaiset cembalistit Luokka:Kanadalaiset pianistit Luokka:Musiikkipedagogit Luokka:Vuonna 1907 syntyneet Luokka:Vuonna 1998 kuolleet
Haraholmen

Haraholmen on saari Espoon itäsaaristossa. Se sijaitsee nelisen kilometriä Matinkylän Nuottaniemen venesatamasta kaakkoon. Espoon virallisessa kaupunginosajaossa Haraholmen kuuluu Matinkylään; saaren ja Matinkylän manneralueen välinen etäisyys on kolmisen kilometriä.Haraholmen Espoon opaskartalla Haraholmenin pinta-ala on noin 2,7 hehtaaria ja etelä–pohjoissuuntainen pituus noin 260 metriä. Miessaari ja Pyöräsaari sijaitsevat noin kilometrin Haraholmenista länteen; Lilla Ådholmen ja Stora Ådholmen puolestaan sijaitsevat muutama sata metriä Haraholmenista koilliseen. Haraholmenin lounainen naapurisaari Rönnkobben on lähes puuton kallioluoto. Haraholmenista avautuu estoton näkymä etelään Suomenlahden ulapalle. Saaren eteläosa on paljasta kalliota, keskiosissa kasvaa havumetsää, länsi- ja itärannat ovat kallioisia. Haraholmenilla sijaitsee kaksi hiidenkirnua. == Lähteet == == Aiheesta muualla == *Tiedostopalvelu.maanmittauslaitos.fi *Haraholmen, Uusimaa, Finland — Sunrise, Sunset and Daylength *MML Paikannimet: Haraholmen Saari Luokka:Espoon saaret Luokka:Matinkylä
L’amore è femmina (kappale)

L’amore è femmina (Out of Love) on Nina Zillin esittämä kappale, joka edusti Italiaa vuoden 2012 Eurovision laulukilpailussa Azerbaidžanin Bakussa. Koska Italia kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 26. maan joukosta sijalle 9. 101 pisteellä. == Lähteet == Luokka:Italian euroviisuedustuskappaleet Luokka:Vuoden 2012 euroviisuedustuskappaleet
Osmo Polas

Osmo Antero Polas (s. 1962 Kajaani) on suomalainen rehtori ja koulualan vaikuttaja. Hän on toiminut Jyväskylän Lyseon lukion rehtorina vuodesta 2014 lähtien. == Ura == Ensimmäiset opiskeluvuotensa Polas kävi koulua Jyväskylässä, minkä jälkeen hän muutti Loviisaan ja sieltä Porvooseen. Porvoon jälkeen hän palasi Jyväskylään. Jyväskylässä Polas toimi silloisen Lyseon lukion päätoimisena tuntiopettajana ja haki Joutsan lukion rehtoriksi lokakuussa 2002. Sivistyslautakunta nimesi hänet viikkoa myöhemmin kolmannelle varasijalle Ritva Lonkan ja Lea Kuusilehdon jälkeen. Hän siirtyi Petäjäveden sivistystoimenjohtajaksi ja Petäjäveden lukion rehtoriksi 2000-luvun puolenvälin jälkeen. Syyskuussa 2013 Polas nimettiin Jyväskylän kaupunkiseudun kuntajakoselvityksen opetuksen ja kulttuurin asiantuntijatyöryhmään. Kaksi kuukautta tämän jälkeen häntä esitettiin uuden Jyväskylän Lyseon vastuurehtorin virkaan, ja hän aloitti toimintansa Lyseon rehtorina lukuvuoden 2014–2015 alusta. Koulualan ulkopuolella Polas on toiminut yksityisenä elinkeinonharjoittajana urheiluseurojen toiminnan toimialalla. Sport Service Osmo Polas rekisteröitiin kaupparekisteriin heinäkuussa 1995, ja sen Y-tunnus astui voimaan kaksi ja puoli vuotta myöhemmin. == Yksityiselämä == Polas syntyi Kajaanissa ennen muuttoaan Kokkolaan ja Kannuksen kautta Ouluun. Astuessaan töihin Jyväskylän Lyseon lukioon hän asui Vaajakosken Kivilammella. Vuonna 2014 Polas kertoi Suur-Jyväskylän lehden haastattelussa laulavansa vapaa-ajallaan Mieskuoro Sirkoissa, ja hän osallistui kilpailijana vuoden 2015 Tangomarkkinoihin. Tämän lisäksi hän on kilpaillut triathlonissa ja valmentanut JYPin junioreita. == Lähteet == Luokka:Suomen koulujen rehtorit Luokka:Suomalaiset opettajat Luokka:Suomalaiset yrittäjät Luokka:Vuonna 1962 syntyneet Luokka:Elävät henkilöt
Rapsodia (kappale)

Rapsodia on Mia Martinin esittämä kappale, joka edusti Italiaa vuoden 1992 Eurovision laulukilpailussa Ruotsin Malmössä. Kappale sijoittui Euroviisuissa neljänneksi 111 pisteellä. == Lähteet == Luokka:Italian euroviisuedustuskappaleet Luokka:Vuoden 1992 euroviisuedustuskappaleet
Comme è ddoce ’o mare

Comme è ddoce ’o mare on Peppino di Caprin esittämä kappale, joka edusti Italiaa vuoden 1991 Eurovision laulukilpailussa Roomassa. Kappale sijoittui Euroviisuissa seitsemänneksi 89 pisteellä. == Lähteet == Luokka:Italian euroviisuedustuskappaleet Luokka:Vuoden 1991 euroviisuedustuskappaleet
Oscar Montelius

Gustaf Oscar Augustin Montelius (9. syyskuuta 1843 Tukholma – 4. marraskuuta 1921 Tukholma) oli ruotsalainen arkeologi ja valtionantikvari. Hän osallistui Ruotsin akatemian työskentelyyn vuosina 1917–1921 tuolilla numero 18. Montelius oli hovioikeudenneuvoksen Oscar Augustin Monteliuksen ja Klara Norinin poika. Monteliuksen suku on alkujaan Upplannista ja hän asui koko elämänsä osoitteessa Sankt Paulsgatan 11, Tukholman Södermalmilla. Talo on edelleen olemassa ja sen seinään on kiinnitetty hänestä kertova laatta. Monteliuksen vaimo oli feministi ja filantrooppi Agda Montelius, omaa sukua Reuterskiöld. Montelius oli kansainvälisesti tunnettu työstään arkeologian parissa, missä hän onnistui luomaan ajoitusmenetelmän Pohjolan esineistölle, ja jonka hän kytki yhteyteen eurooppalaisiin, egyptiläisiin ja aasialaisiin esineistöihin. == Aiheesta muualla == * Luokka:Ruotsin akatemian jäsenet Luokka:Ruotsalaiset arkeologit Luokka:Vuonna 1843 syntyneet Luokka:Vuonna 1921 kuolleet
Reija Lundén

Reija Lundén (o.s. Raunio, s. 15. elokuuta 1967 Hyvinkää) on suomalainen keilaaja.Keilailu.fi Hänen uransa huippuhetkiä ovat olleet joukkueiden maailmancupin voitot vuosina 1996 ja 1998. Joukkueiden Euroopan cupin hän voitti vuosina 1996, 1998 ja 2002. EM-kilpailuissa hän saavutti joukkuekilpailussa hopeaa ja parikilpailussa pronssia vuonna 2006 sekä joukkuekilpailussa ja triokilpailussa hopeaa vuonna 2018. Lundén voitti henkilökohtaisen Suomen-mestaruuden vuonna 2009. Parikilpailun Suomen- mestaruuden hän on voittanut vuonna 1991 Tuija Rehumäen kanssa, vuonna 2000 Anu Peltolan kanssa ja vuonna 2003 Ann-Mari Liljankosken parina. Joukkueiden Suomen-mestaruus hänellä on vuosilta 1999, 2002, 2010, 2012 ja 2015 sekä SM- liigan mestaruus vuosilta 1993 ja 2005. Seuratasolla Lundén edustaa Grankulla Bowlarea. Ensimmäisen Suomen-mestaruutensa hän voitti edustaessaan Patteria. Lundén on viidesti keilannut täyden 300 pisteen sarjan, ensimmäisen kerran Nottinghamissa vuonna 1997. Reija Lundénin tytär Roosa Lundén on myös menestynyt keilaaja. == Lähteet == * === Viitteet === Luokka:Suomalaiset keilaajat Luokka:Vuonna 1967 syntyneet Luokka:Elävät henkilöt
Alvar Kraft

Karl Alvar Fredrik Kraft (19. syyskuuta 1901 Tukholma – 28. syyskuuta 1959 Tukholma) oli ruotsalainen viihdesäveltäjä ja kapellimestari, joka sävelsi erityisen paljon elokuvamusiikkia 1940-luvulla. Hän opiskeli Saksassa ja toimi sitten kapellimestarina muun muassa Göteborgissa. Hänen laulujaan on esittänyt erityisesti elokuvakoomikko Edvard Persson. Niistä tunnetuimpiin kuuluu suomeksikin levytetty ”Mökki laidassa maantien”. ==Lähteet== Luokka:Vuonna 1901 syntyneet Luokka:Vuonna 1959 kuolleet Luokka:Ruotsalaiset säveltäjät Luokka:Ruotsalaiset kapellimestarit
Sanna Pasanen

Sanna Pasanen (s. 21. kesäkuuta 1994 Porvoo) on suomalainen keilaaja.Keilailu.fi Hän on Euroopan mestarien cupissa voittanut kultaa vuonna 2013 sekä sijoittunut pronssille vuonna 2014. EM-kilpailuissa 2018 hän saavutti hopeaa triokilpailussa ja joukkuekilpailussa. MM-kilpailuissa 2019 hän saavutti pronssia henkilökohtaisessa kilpailussa. Pasanen on voittanut henkilökohtaisen Suomen-mestaruuden vuosina 2013 ja 2014. Parikilpailun mestaruus hänellä on vuosilta 2014 ja 2016 sekä joukkuekilpailun mestaruus vuosilta 2011, 2012, 2013, 2014, 2016 ja 2018. SM-liigan mestaruuden hän on voittanut vuosina 2013, 2015 ja 2017. Seuratasolla Pasanen edustaa porilaista Giantsia. Pasanen on kuudesti keilannut täyden 300 pisteen sarjan, kahdesti vuosina 2013 ja 2014 sekä kerran vuosina 2015 ja 2017. == Arvokilpailusijoitukset == Kilpailu Vuosi Paikkakunta Masters All events Single Pari Trio Joukkue Lähteet EM 2012 Tilburg 38. 31. 21. 7. MM 2013 Henderson 76. 28. 58. 55. 15. EM 2014 Berliini 31. 23. 17. 9. 5. MM 2015 Abu Dhabi 13. 8. 8. 22. 15. EM 2016 Wien 17.–24. 23. 14. 14. 15. 7. MM 2016 Doha 21.–24. MM 2017 Las Vegas 44. 116. 57. 20. 13. EM 2018 Wien 9.–16. 17. 31. 30. 2. 2. MM 2019 Las Vegas 3. == Lähteet == * === Viitteet === Luokka:Suomalaiset keilaajat Luokka:Vuonna 1994 syntyneet Luokka:Elävät henkilöt
Eliisa Hiltunen

Eliisa Hiltunen (s. 5. lokakuuta 1993 Imatra) on suomalainen keilaaja. Hän on juniorien EM-kilpailuissa voittanut joukkueiden mestaruuden vuonna 2012. Aikuisten EM-kilpailuissa 2018 hän saavutti kolme hopeamitalia: mastersissa, triokilpailussa ja joukkuekilpailussa. Henkilökohtaisessa Euroopan Cupissa hän sijoittui toiseksi vuonna 2018. Hiltunen on voittanut aikuisten Suomen- mestaruuden pari- ja joukkuekilpailussa vuonna 2017. Henkilökohtaisessa kilpailussa hän on saavuttanut SM-hopeaa vuonna 2018 ja SM-pronssia vuonna 2015. Seuratasolla Hiltunen edustaa lahtelaista Bayta. Hiltunen on neljästi keilannut täyden 300 pisteen sarjan, helmi-, maalis-, huhti- ja toukokuussa 2017. Suomen Keilailuliitto valitsi hänet vuoden 2018 parhaaksi suomalaiskeilaajaksi. == Arvokilpailusijoitukset == Kilpailu Vuosi Paikkakunta Masters All events Single Pari Trio Joukkue Lähteet EM 2014 Berliini 40. 55. 14. 13. MM 2015 Abu Dhabi 83. 81. EM 2016 Wien 58. 103. 10. 15. MM 2017 Las Vegas 72. 66. 57. 20. 13. EM 2018 Bryssel 2. 18. 16. 30. 2. 2. == Lähteet == * === Viitteet === Luokka:Suomalaiset keilaajat Luokka:Vuonna 1993 syntyneet Luokka:Elävät henkilöt
Petra Eriksson-Sola

Petra Eriksson-Sola (s. 26. kesäkuuta 1976 Raisio) on suomalainen keilaaja. Hän on voittanut Suomen-mestaruuden joukkuekilpailussa vuonna 2008 ja parikilpailussa vuonna 2018. Liigamestaruuden Eriksson-Sola on voittanut vuosina 2007, 2009 ja 2010 porilaisseura Giantsin joukkueessa. Giantsin lisäksi hän on seuratasolla edustanut raisiolaisseuroja Nasevat ja Best Team sekä turkulaista KK-75:tä. Eriksson-Sola on neljästi keilannut täyden 300 pisteen sarjan, elokuussa 1996, tammikuussa 2006, marraskuussa 2015 ja huhtikuussa 2018. == Arvokilpailusijoitukset == Kilpailu Vuosi Paikkakunta Masters All events Single Pari Trio Joukkue Lähteet EM 2016 Wien 43. 48. 10. 9. 7. MM 2017 Las Vegas 107. 78. 45. 43. 13. == Lähteet == * === Viitteet === Luokka:Suomalaiset keilaajat Luokka:Vuonna 1976 syntyneet Luokka:Elävät henkilöt
Ani Juntunen

Ani Juntunen (s. 20. huhtikuuta 1996 Savonlinna) on suomalainen keilaaja. Hän saavutti vuoden 2021 MM-kilpailuissa pronssia parikilpailussa ja joukkuekilpailussa. Vuoden 2022 Euroopan-mestaruuskilpailuissa hän saavutti pronssia parikilpailussa ja triokilpailussa. Juntunen on voittanut Suomen- mestaruuden joukkuekilpailussa vuosina 2016 ja 2018 sekä SM-liigamestaruuden vuonna 2017. Parikilpailussa hän saavutti SM-hopeaa vuonna 2018. Seuratasolla Juntunen edustaa porilaista Giantsia. Juntunen on kerran keilannut täyden 300 pisteen sarjan, tammikuussa 2017. == Lähteet == Luokka:Suomalaiset keilaajat Luokka:Vuonna 1996 syntyneet Luokka:Elävät henkilöt
Vilma Salo

Vilma Salo (s. 6. lokakuuta 1998 Kotka) on suomalainen keilaaja. Hän on saavuttanut juniorien EM-kilpailuissa joukkuehopeaa vuonna 2017. Aikuisten SM- kilpailuissa hän on saavuttanut henkilökohtaisessa kilpailussa pronssia vuonna 2016 ja joukkuekilpailussa hopeaa vuonna 2018. Hän oli voittamassa SM- liigamestaruutta vuonna 2018. Seuratasolla Salo edustaa lahtelaista Bayta. == Lähteet == * Luokka:Suomalaiset keilaajat Luokka:Vuonna 1998 syntyneet Luokka:Elävät henkilöt
Maria Trubnikova

Maria Trubnikova, alkuperäinen nimi: Marija Vasilevna Ivasheva, (6. tammikuuta 1835 Tšita, itäinen Siperia – 28. huhtikuuta 1897 Tambov, Venäjän keisarikunta) oli venäläinen filantrooppi ja feministi. Hän oli yhdessä Anna Filosofovan ja Nadežda Stasovan kanssa Venäjällä naisasialiikkeen varhaisia toimijoita ja johtajia. Trubnikova oli aatelistaustaisen Vasili Ivaševin ja Camille LeDantieux'n tytär. Hän syntyi Itä-Siperiassa Tšitassa, jonne hänen isänsä oli karkotettu dekabristina vuoden 1825 dekabristikapinan jälkeen. Hän avioitui vuonna 1854 Konstantin Trubnikovin kanssa ja sai avioliitossa seitsemän lasta. Trubnikova oli aktiivinen pyhäkoululiikkeessä 1850- ja 1860-lukujen taitteessa sekä erilaisissa yhdistyksissä naisten taloudellisen aseman ja koulutuksen parantamiseksi 1860- ja 1870-luvuilla.The Oxford Encyclopedia of Women in World History. Oxford University Press, 2008. Viitattu 7.6.2018. Trubnikova oli Venäjän naisten julkaisuosuuskunnan perustajia vuonna 1863. Osuuskunta työllisti ennen lakkauttamistaan vuonna 1879 useita kymmeniä naisia kirjoittajina, kääntäjinä, latojina ja kirjansitojina. Useat Trubnikovan tyttäristä, muun muassa Olga Bulanova- Trubnikova, liittyivät vallankumousliikkeeseen. Trubnikova itse salli asuntoaan käytettävän kumouksellisten kokouksiin ja kumouksellisen kirjallisuuden säilyttämiseen.Anna Hilyar, Revolutionary Women in Russia, 1870–1917: a prosopographical study. University of Southampton, 1999, 46. Viitattu 7.6.2018. Hän myös käytti suhteitaan hallintoon vapauttaakseen vuonna 1881 kaksi pidätettyä tytärtään. Trubnikova vetäytyi naisasialiikkeen toiminnasta 1880-luvulla mielenterveysongelmien vuoksi. Hän kuoli 62 vuoden ikäisenä mielisairaalassa Tambovissa. == Lähteet == Luokka:Venäläiset feministit Luokka:Vuonna 1835 syntyneet Luokka:Vuonna 1897 kuolleet
Sami Konsteri

Sami Konsteri (s. 5. elokuuta 1977 Seinäjoki) on suomalainen keilaaja. Hän on saavuttanut MM-kilpailujen triokilpailussa hopeaa vuonna 2003 sekä vuoden 2001 EM-kilpailuissa triossa kultaa, all eventsissä ja parikilpailussa hopeaa sekä joukkuekilpailussa pronssia. Henkilökohtaisessa Euroopan-cupissa hän on saanut pronssia vuonna 2008 ja joukkueiden Euroopan-cupissa pronssia vuonna 2002. Henkilökohtaisen Suomen-mestaruuden Konsteri on voittanut vuosina 2003, 2008, 2011 ja 2018. Lisäksi hänellä on Suomen-mestaruus pari- ja joukkuekilpailusta vuodelta 2003 sekä SM-liigamestaruus vuodelta 2002. Konsteri on 16 kertaa keilannut täyden 300 pisteen sarjan, ensimmäisen kerran toukokuussa 1993. Sami Konsterin vuonna 2003 syntynyt tytär Peppi Konsteri saavutti vuonna 2019 juniorien sarjassa MM-hopeaa henkilökohtaisessa kilpailussa ja EM-kultaa Mila Nevalaisen kanssa parikilpailussa. Hän kilpailee naisten SM-sarjassa Turun Palloseuran joukkueessa. == Lähteet == * === Viitteet === Luokka:Suomalaiset keilaajat Luokka:Vuonna 1977 syntyneet Luokka:Elävät henkilöt
Gente di mare

Gente di mare on Umberto Tozzin ja Raffaele Riefolin esittämä kappale, joka edusti Italiaa vuoden 1987 Eurovision laulukilpailussa Belgian Brysselissä. Kappale sijoittui Euroviisuissa kolmanneksi 103 pisteellä. == Lähteet == Luokka:Italian euroviisuedustuskappaleet Luokka:Vuoden 1987 euroviisuedustuskappaleet
Vivo (Ti scrivo)

Vivo (Ti scrivo) on Luca Barbarossan esittämä kappale, joka edusti Italiaa vuoden 1988 Eurovision laulukilpailussa Irlannin Dublinissa. Kappale sijoittui Euroviisuissa kahdenneksitoista 52 pisteellä. == Lähteet == Luokka:Italian euroviisuedustuskappaleet Luokka:Vuoden 1988 euroviisuedustuskappaleet
Aermacchi MB-326

Aermacchi MB-326 on Alenia Aermacchin kehitttämä ja valmistama suihkuharjoituskone, jota voidaan käyttää myös kevyenä hävittäjäkoneena. https://www.flightlineweekly.com/post/2019/06/18/the-aermacchi-mb-326-atlas- impala Viitattu 10.7.2022. Suihkukäyttöisen, taitolentokelpoisen koulukoneen kehitystyö alkoi vuonna 1953. Moottori on Rolls-Royce Viper.http://www.airvectors.net/avmb326.html Viitattu 7.6.2018. Kone lensi ensilentonsa 1957, mutta otettiin käyttöön 1960-luvun alussa. Prototyyppi tunsi nimen Fiat G.80.https://www.flightlineweekly.com/post/2019/06/18/the- aermacchi-mb-326-atlas-impala Viitattu 10.7. Konetyypin tuotanto alkoi 1961 ja ensiesittely koitti 1962. Sitä myytiin yli 10:een maahan muun muassa Australiaan, missä Commonwealth Aircraft Company (CAC) valmisti tyyppiä lisenssillä nimellä Commonwealth CA-30.https://www.airforce.gov.au/sites/g/files/net3736/f/minisite/static/1469/RAAFmuseum/exhibitions/training_hang/macchi.htm Viitattu 7.6.2018. Tuotanto päättyi vuonna 1975, jolloin yli 800 koneyksilöä oli valmistettu. Muita käyttäjämaita ovat olleet Brasilia, Ghana sekä Etelä- Afrikan tasavalta.http://www.ewarbirds.org/aircraft/mb326.shtml Viitattu 7.6.2018. Näistä Argentiina käytti tätä tyyppiä Falklandin sodassa. Ainakin Etelä-Afrikka sekä Australia ovat käyttäneet MB-326-tyyppiä taitolentoryhmissään. Aseistuksena saattoi olla kaksi 12,7 mm konekivääriä. Siipiripustuksiin voitiin liittää pudotettavaa aseistusta 900 kg. Ne saattoivat käsittää pommeja tai raketteja, taikka tykkipodeja. Ohjusaseistusta ei konetyyppi normaalisti käyttänyt. Maksimi lentonopeus on 808 km/h ja enin sallittu nopeus syöksyssä Mach 0.8. Käytännöllinen lakikorkeus on 12 500 metriä. Konetyyppi saavutti useita ilmailun ennätyksiä omassa kategoriassaan. Niistä ehkä merkittävin oli vuonna 1966 saavutettu 17 315 metrin lentokorkeus.https://www.militaryfactory.com/aircraft/detail.asp?aircraft_id=431 Viitattu 7.6.2018. ==Lähteet== == Aiheesta muualla == Luokka:Italialaiset koulukoneet Luokka:1960-luvun koulukoneet Luokka:Italialaiset hävittäjälentokoneet Luokka:Alenia Aermacchi
Avrei voluto

Avrei voluto on Anna Oxan ja Fausto Lealin esittämä kappale, joka edusti Italiaa vuoden 1989 Eurovision laulukilpailussa Sveitsin Lausannessa. Kappale sijoittui Euroviisuissa yhdeksänneksi 56 pisteellä. == Lähteet == Luokka:Italian euroviisuedustuskappaleet Luokka:Vuoden 1989 euroviisuedustuskappaleet
Myyntikonfiguraattori

Myyntikonfiguraattori-ohjelmistot (Engl. CPQ) ovat liiketoimintajärjestelmiä, jotka avustavat myyjiä monimutkaisten konfiguroitavien, massaräätälöitävien ja asiakasvarioituvien, eli asiakaskohtaisesti muunneltavien tuotteiden määrittelyssä ja tarjouksen tekemisessä. CPQ-järjestelmä (Configure-Price- Quote) automatisoi tarjousprosessia ja mahdollistaa yhdenmukaisen tarjousdokumentaation hyödyntämällä tuote- ja asiakasdataa yrityksen muista, esim. ERP-, CRM- ja PLM-järjestelmistä. https://www.techopedia.com/definition/29476/configure-price-quote-software-cpq Tarjousprosessin ja rutiininomaisten tehtävien automatisointi vähentää merkittävästi massaräätälöitävien tuotteiden ja palveluiden määrittelyyn kuluvaa aikaa. Tarjousprosessin nopeutuessa myyjä ehtii tekemään tarjouksia ja kasvattamaan myyntiä lisääntyneiden kauppojen myötä. CPQ yhdenmukaistaa myyntiorganisaation toimintatavat, hinnat ja dokumentaation sekä vähentää, jopa eliminoi täysin tarjouksiin päätyviä inhimillisiä virheitä sekä niistä seuraavia korjaustoimenpiteitä. Tämä parantaa koko liiketoiminnan tehokkuutta. https://www.financialforce.com/resources/what-is-configure-price-quote-cpq/ CPQ-markkinajohtajia ovat Salesforce, Apttus ja Oracle. https://www.datanyze.com/market-share/cpq CPQ-Markkinaosuudet Valmistavan teollisuuden ja vaativien tuotteiden konfiguroinnissa ruotsalaista Tacton Systemsiä pidetään alan teknologiajohtajana. https://ww2.frost.com/news/press- releases/frost-sullivan-commends-tactons-leading-edge-tacton-cpq-facilitating- manufacturing-companies-shift-industry-40/ Frost & Sullivan: CPQ Product Leadership -palkinto 2017 Suomalaisia CPQ-järjestelmiä kehittävät mm. KlaroCPQ https://www.klarocpq.fi/ , Wapice https://www.wapice.com/fi/summium ja Variantum . ==Lähteet== == Aiheesta muualla == * Moniteknisen piensarjatuotteen digitaalinen tuoteprosessi. VTT:n tiedote s. 21-22, 53, 73 (Sisältää myös: Tutkimus myyntikonfiguraattorin kehittämisestä ENOVIA V6 -tuotetiedonhallintajärjestelmään) *https://www.g2crowd.com/categories/cpq G2Crowd: Parhaat CPQ-ohjelmistot 2018 Luokka:Kauppa
Per Lucia

Per Lucia on Riccardo Foglin esittämä kappale, joka edusti Italiaa vuoden 1983 Eurovision laulukilpailussa Saksan Münchenissä. Kappale sijoittui Euroviisuissa yhdenneksitoista 41 pisteellä. ==Suomenkieliset käännöskappaleet== Jonna Tervomaa levytti isänsä Timo Tervomaan kanssa kappaleesta Turkka Malin kirjoittaman suomenkielisen käännöskappaleen nimeltä "Vielä kerran kaikki muuttuu" vuonna 1983. Kappale julkaistiin Tervomaan ensimmäisellä albumilla Jonna sekä erillisenä singlenä. Katri Helena levytti kappaleesta Raul Reimanin kirjoittaman suomenkielisen käännöskappaleen nimeltä "Kirje sulle" vuonna 1984 samannimiselle studioalbumille. == Lähteet == Luokka:Italian euroviisuedustuskappaleet Luokka:Vuoden 1983 euroviisuedustuskappaleet
Tekniikan museon julkaisuja

Tekniikan museon julkaisuja on Tekniikan museon julkaisusarja, jonka ensimmäinen osa ilmestyi 1986. ==Julkaisut== Tekniikan museon julkaisuja. Helsinki: Tekniikan museo, 1986–. * Veijo Kauppinen, Metallisorvien valmistus Suomessa = The manufacturing of lathes for metalworking in Finland. Hki: Tekniikan museo, 1986 – (Tekniikan museon julkaisuja 1, ISSN 0782-9833) ISBN 951-95233-0-8 * Heikki Hongisto, Kaksisataa vuotta toppasokeria: kekosokerin valmistus Suomessa 1758–1957 = 200 years of sugar loaves in Finland. julk.: Tekniikan museo = utg.: Tekniska museet = publ.: The Museum of Technology. Hki: Tekniikan museo, 1987 – (Tekniikan museon julkaisuja 2, ISSN 0782-9833) ISBN 951-95233-1-6 * Taina Heikkilä, Saippuasta nykyaikaisiin pesuaineisiin = From soap to modern detergents. Hki: Tekniikan museo, 1988 – (Tekniikan museon julkaisuja 3, ISSN 0782-9833) ISBN 951-95233-2-4 * Timo Myllyntaus, Finnish industry in transition 1885–1920: responding to technological challenges. Hki: Tekniikan museo, 1989 – (Tekniikan museon julkaisuja 4, ISSN 0782-9833) ISBN 951-95233-3-2 * Ancient technology: symposium held 30.3.–4.4.1987. Finnish Institute at Athens. Helsinki: Tekniikan museo, 1990 – (Tekniikan museon julkaisuja 5, ISSN 0782-9833) ISBN 951-95233-4-0 * Matti Peltonen, Uiton historia: tukinuitosta Suomessa 1800-luvun puolivälistä 1980-luvulle = The history of timber floating in Finland. Helsinki: Tekniikan museo, 1991 – (Tekniikan museon julkaisuja 6, ISSN 0782-9833) ISBN 951-95233-5-9 * Kaari Utrio, Una Nuotio, Taina Heikkilä, Rusoposkia, huulten purppuraa: kosmetiikka ja nainen kautta aikojen. Helsinki: Tekniikan museo, 1995. – (Tekniikan museon julkaisuja 7, ISSN 0782-9833) ISBN 951-95233-6-7 *Tiina Männistö-Funk (toim.), Petri Juuti ym. Miten Suomesta tuli tekniikan maa. – (Tekniikan museon julkaisuja 8, ISSN 0782-9833) ISBN 978-951-95233-7-8 Luokka:Julkaisusarjat Luokka:Kirjat tekniikasta
Prequelle

Prequelle on ruotsalaisen heavy metal -yhtye Ghostin neljäs studioalbumi, joka julkaistiin 1. kesäkuuta 2018. Albumi äänitettiin vuonna 2017 Tukholman Artery Studios -äänitysstudiolla tuottaja Tom Dalgetyn johdolla, ja sen miksasi Andy Wallace tammikuussa 2018 Westlake Studiosissa, West Hollywoodissa. Albumi debytoi Suomessa virallisen albumilistan ensimmäisellä sijalla, ja se nousi niin ikään piikkipaikalle myös Ruotsissa ja Norjassa. Yhdysvalloissa albumi nousi Billboard 200 -listan kolmannelle sijalle, joka on yhtyeen historian korkein. Albumilla yhdistyvät raskas rock ja tarttuvat pop-melodiat. Suurin osa albumin kappaleista kertoo pimeistä ajoista ja mustasta surmasta. == Kappaleet == # # # # # # # # # # == Arvostelut == * Imperiumi: 9½/10 * Inferno: Liki saumaton levykokonaisuus – arviossa Ghost Viitattu 24.11.2022. * Kaaoszine: Ghostista on kuoriutunut poppimetallin karismaattinen outolintu – arvostelussa uusi ”Prequelle”-albumi Viitattu 24.11.2022. * Metalliluola: 8½/10Ghost – Prequelle (2018) Viitattu 6.12.2022. * Soundi: ”Sanokaa minun sanoneen, Ghostista tulee klassikkobändi” – arviossa Ghostin tulikuuma uutuusalbumi Prequelle Viitattu 24.11.2022. == Lähteet == == Aiheesta muualla == * * Luokka:Vuoden 2018 albumit Luokka:Ghostin albumit
Magic Oh Magic

Magic Oh Magic on Al Banon ja Romina Powerin esittämä kappale, joka edusti Italiaa vuoden 1985 Eurovision laulukilpailussa Ruotsin Göteborgissa. Kappale sijoittui Euroviisuissa seitsemänneksi 78 pisteellä. == Lähteet == Luokka:Al Bano & Romina Powerin kappaleet Luokka:Italian euroviisuedustuskappaleet Luokka:Vuoden 1985 euroviisuedustuskappaleet
I treni di Tozeur

I treni di Tozeur on Alicen ja Franco Battiaton esittämä kappale, joka edusti Italiaa vuoden 1984 Eurovision laulukilpailussa Luxemburgissa. Kappale sijoittui Euroviisuissa viidenneksi 70 pisteellä. Kappaleen suomensi ja levytti Seija Simola samana vuonna nimellä ”Juna Turkuun”, sovittajana Veikko Samuli. == Lähteet == Luokka:Italian euroviisuedustuskappaleet Luokka:Vuoden 1984 euroviisuedustuskappaleet
Non so che darei

Non so che darei on Alan Sorrentin esittämä kappale, joka edusti Italiaa vuoden 1980 Eurovision laulukilpailussa Alankomaiden Haagissa. Kappale sijoittui Euroviisuissa kuudenneksi 87 pisteellä. == Lähteet == Luokka:Italian euroviisuedustuskappaleet Luokka:Vuoden 1980 euroviisuedustuskappaleet
Era (kappale)

Era on Wess Johnsonin ja Dori Ghezzin esittämä kappale, joka edusti Italiaa vuoden 1975 Eurovision laulukilpailussa Ruotsin Tukholmassa. Kappale sijoittui Euroviisuissa kolmanneksi 115 pisteellä. Marion Rung ja Kirka levyttivät kappaleesta Vexi Salmen sanoittaman suomenkielisen version "Silloin". == Lähteet == Luokka:Italian euroviisuedustuskappaleet Luokka:Vuoden 1975 euroviisuedustuskappaleet
Paula Wagner

Paula Wagner (syntyjään 'Paula Sue Kauffman' 12. joulukuuta 1946) on yhdysvaltalainen elokuvatuottaja ja elokuvajohtaja. Hän kuuluu Amerikan kansallisen elokuvatuottajien killan johtokuntaan. Hän on tuottanut muun muassa Tom Cruisen tähdittämiä Vaarallinen tehtävä-elokuvia. Luokka:Yhdysvaltalaiset elokuvatuottajat Luokka:Vuonna 1946 syntyneet Luokka:Elävät henkilöt
Niittynurmikkaryhmä

Niittynurmikkaryhmä (Poa pratensis -ryhmä) on nurmikkalajien erottelutavasta riippuen joko niittynurmikan ja sen lähisukuisten nurmikkalajien tai niittynurmikan eri alalajien muodostama lajiryhmä, joka on seurausta niittynurmikan apomiktisesta lisääntymisestä. Hoikkanurmikka (Poa angustifolia, syn. Poa pratensis ssp. angustifolia) eroaa niittynurmikasta lyhyiden rönsyjensä ja yhteenkasvaneen röyhynsä sekä usein tiiviisti mätästävän kasvutapansa perusteella. Luminurmikka eli lapinnurmikka (Poa arctica, syn. Poa rigens) eroaa niittynurmikasta puolestaan pienemmän kokonsa, tyvellä olevien karvojensa sekä ulkohelpeidensä ulkonäön perusteella. Matalanurmikka (Poa humilis, syn. Poa subcaerulea, Poa pratensis ssp. subcaerulea) muistuttaa pikkunurmikkaa, mutta eroaa siitä pidempien rönsyjensä sekä monihaaraisen ja hopeankiiltoisen röyhynsä perusteella. Pikkunurmikka (Poa irrigata, syn. Poa pratensis ssp. irrigata) eroaa niittynurmikasta pienemmän kokonsa sekä lyhyiden ja leveämpien lehtiensä perusteella. Pohjannurmikka (Poa alpigena, syn. Poa pratensis ssp. alpigena) taas eroaa niittynurmikasta yksittäin kasvavien varsiensa, lyhyiden ja kaarelle taipuneiden rönsyjensä sekä kolmisuonisten ulkohelpeidensä perusteella. == Ryhmään kuuluvat taksonit == * niittynurmikka (Poa pratensis, syn. Poa pratensis ssp. pratensis) * hoikkanurmikka (Poa angustifolia, syn. Poa pratensis ssp. angustifolia) * luminurmikka eli lapinnurmikka (Poa arctica, syn. Poa rigens) ** Poa arctica ssp. arctica ** abiskonluminurmikka (Poa arctica ssp. microglumis) ** dovrenluminurmikka (Poa arctica ssp. elongata) ** mätäsluminurmikka (Poa arctica ssp. caespitans) ** norjanluminurmikka (Poa arctica ssp. stricta) ** sunndalinluminurmikka (Poa arctica ssp. depauperata) ** tromssanluminurmikka (Poa arctica ssp. tromsensis) * matalanurmikka (Poa humilis, syn. Poa subcaerulea, Poa pratensis ssp. subcaerulea) * pikkunurmikka (Poa irrigata, syn. Poa pratensis ssp. irrigata) * pohjannurmikka (Poa alpigena, syn. Poa pratensis ssp. alpigena) == Lähteet == == Aiheesta muualla == * Kasviatlas 2018: Niittynurmikkaryhmän (Poa pratensis -ryhmä) levinneisyys Suomessa Luokka:Nurmikat
Mint Condition

Mint Condition on 1980-luvulla perustettu yhdysvaltalainen R&B-yhtye; Minneapolisista, Minnesotasta. Yhtyeen alkuperäiset jäsenet olivat Stokley Williams (laulu, rummut, lyömäsoittimet), Homer O’Dell (kitara), Larry Waddell (koskettimet, piano), Roger Lynch (Roger Troutmanin poika), Ray Coleman ja Kenny Young. Lynch, Coleman ja Young jättivät yhtyeen, jolloin heidät korvasivat koulukaverit Keri Lewis (koskettimet, syntetisaattori), Jeffrey Allen (saksofoni, koskettimet) ja Ricky Kinchen (bassokitara). Yhtye julkaisi esikoisalbuminsa Meant to Be Mint vuonna 1991. ==Diskografia== ===Studioalbumit=== * Meant to Be Mint (1991) * From the Mint Factory (1993) * Definition of a Band (1996) * Life’s Aquarium (1999) * Livin’ the Luxury Brown (2005) * E-Life (2008) * 7... (2011) * Music at the Speed of Life (2012) ===Joulualbumit=== * Healing Season (2015) ==Lähteet== Luokka:New jack swing -yhtyeet Luokka:Yhdysvaltalaiset poikabändit Luokka:Yhdysvaltalaiset funkyhtyeet Luokka:Yhdysvaltalaiset rhythm and blues -yhtyeet Luokka:Yhdysvaltalaiset soulyhtyeet
Super Biton de Ségou

Super Biton de Ségou on malilainen musiikkiyhtye, jonka kulta-aika oli 1970- ja 1980-luvuilla. Modernia bambaramusiikkia esittävän kokoonpanon kotipaikka on Ségoun kaupunki. Yhtye perustettiin nimellä Orchestre Régional de Ségou vuonna 1960. Sen edeltäjiä olivat trumpetisti Amadou Bân johtamat siirtomaa- ajan orkesterit Alliance Jazz, Ségou Jazz ja Renaissance Jazz, joiden musiikki oli saanut vaikutteita kongolaisesta rumbasta ja amerikkalaisesta jazzista. Nimitys Super Biton viittaa Segun bambaravaltion hallitsijaan Biton Mamari Kulibaliin.Super Biton National de Ségou: Anthology. Kindred Spirits 2012. (CD-levyn kansivihko) Super Biton voitti Malin taide- ja kulttuuribiennaalen ensimmäisen kerran vuonna 1970. Vuonna 1972 yhtyeeseen liittyi kitaristi Mama Sissoko, josta pian tuli sen tärkein solisti. Laulajina toimivat muun muassa Mamadou Percé Doumbia, Toussaint Siané ja Papa Gaoussou Diarra. Yhtyeen kolmannen tukijalan muodosti Amadou Bân johtama torvisektio, jossa soittivat muun muassa saksofonistit Brema Diabaté, Amadou Tall ja Sadio Traoré. Rytmikästä ja energistä bambaramusiikkia esittävä yhtye voitti vuosien 1972, 1974 ja 1976 kulttuuribiennaalet ja teki vuonna 1977 kaksi albumia, jotka äänitettiin Malin radion studiossa Boubacar Traorén johdolla. Vuonna 1977 yhtye edusti Malia Les Ambassadeursin kanssa Afrikan taide- ja kulttuurifestivaalilla Lagosissa. Super Bitonia pidettiin maan parhaana ”kansallisorkesterina”, mutta se ei onnistunut saamaan laajempaa yleisöä ulkomailla. Super Bitonin johtaja Amadou Bâ jätti yhtyeen vuonna 1987, minkä jälkeen se käytännössä hajosi. Super Biton koottiin uudelleen vuonna 2008, minkä jälkeen se on esiintynyt vuosittain Ségoun Festival sur le Niger -tapahtumassa. ==Diskografia== * Orchestre Régional de Ségou (Bärenreiter- Musicaphon, 1970) * Le Super Biton National De Ségou (Mali Kunkan, 1977) * Le Super Biton National De Ségou (Mali Kunkan, 1977) * Balandzan (Tangent, 1983) * Afro Jazz Du Mali (Bolibana, 1986) * Belle Epoque (Sonodisc, 2000; kokoelma) * Anthology (Kindred Spirits, 2013; kokoelma) ==Lähteet== Luokka:Malilaiset yhtyeet
Filippo Tortu

__NOTOC__ Filippo Tortu (s. 15. kesäkuuta 1998) on italialainen pikajuoksija. Hän edustaa Gruppi Sportivi Fiamme Giallea. Tortu juoksi Amsterdamin EM- kilpailuissa 2016 ankkurina Italian 4 × 100 metrin viestijoukkueessa viidenneksi. 100 metrillä hän pääsi välieriin. Lontoon MM-kilpailuissa 2017 hän pääsi 200 metrillä välieriin. Hän voitti Välimeren kilpailuissa 2018 kultaa pikaviestissä. Berliinin EM-kilpailuissa hän oli 100 metrillä viides. Dohan MM-kilpailuissa 2019 hän sijoittui 100 metrillä seitsemänneksi. Tortu kuului vuoden 2021 World Relays -kilpailuissa Italian hopeajoukkueeseen 4 × 100 metrin viestissä. Samana vuonna järjestetyissä Tokion olympialaisissa hän karsiutui 100 metrin välierissä ja juoksi ankkuriosuuden Italian pikaviestijoukkueessa, joka voitti kultaa Italian ennätysajalla 37,50. Eugenen MM-kilpailuissa 2022 hän karsiutui 200 metrin välierissä ennätyksellään 20,10. Münchenin EM-kilpailuissa 2022 Tortu saavutti 200 metrillä pronssia ajalla 20,27. Budapestin MM-kilpailuissa 2023 hän karsiutui 200 metrin alkuerissä ja juoksi ankkuriosuuden hopeaa saaneessa Italian 4 × 100 metrin viestijoukkueessa. Rooman EM-kilpailuissa 2024 hän sai hopeaa 200 metrillä ajalla 20,41 ja juoksi viimeisen osuuden Italian kultajoukkueessa 4 × 100 metrin viestissä. Vuoden 2016 alle 20-vuotiaiden maailmanmestaruuskisoissa Bydgoszczissa Tortu oli 100 metrillä hopealla ajalla 10,24 s ja pikaviestissä seitsemäs. Alle 20-vuotiaiden EM-kilpailuissa Grossetossa 2017 Tortu voitti 100 metriä kultaa ajalla 10,73 s ja oli pikaviestissä hopealla. Italian mestaruuden Tortu on voittanut 100 metrillä vuonna 2016 ajalla 10,32 s ja 200 metrillä vuonna 2023 ajalla 20,14 sekä sisäradoilla 60 metrillä vuonna 2020 ajalla 6,60. Tortu juoksi 100 metrillä Italian ennätyksen 9,99 s Madridissa 22. kesäkuuta 2018. Edellinen ennätys oli Pietro Mennean vuonna 1979 juoksema 10,01 s. == Henkilökohtaiset ennätykset == === Ulkoradat === Matka Aika Paikka Päivä 100 m 9,99 Madrid 22. kesäkuuta 2018 200 m 20,10 Eugene 19. heinäkuuta 2022 === Sisäradat === Matka Aika Paikka Päivä 60 m 6,58 Ancona 20. tammikuuta 2019 == Lähteet == Luokka:Italialaiset pikajuoksijat Luokka:Italialaiset olympiavoittajat Luokka:Vuonna 1998 syntyneet Luokka:Elävät henkilöt
Klaukkalan rata

Klaukkalan rata on suunnitteilla oleva rautatieyhteys, joka haarautuisi Kehäradasta Petaksen aseman pohjoispuolella ja johtaisi Nurmijärven Klaukkalaan. Radasta on vasta alustavia suunnitelmia, eikä jatkosuunnittelusta ole päätöksiä. Vuoden 2018 alussa käynnistettiin selvitys Klaukkalan suunnan joukkoliikenteen järjestelystä muulla kuin ratayhteydellä.1 Liikenteen ja maankäytön vuorovaikutus s. 43 Uudenmaan Liitto 27.2.2018 Pikaraitiotie tai superbussi saattaa korvata ratahankkeen joko väliaikaisesti tai pysyvästi. == Lähteet == Luokka:Ratasuunnitelmat Suomessa Luokka:Nurmijärven liikenne
LM Tietopalvelut

LM Tietopalvelut Oy, vuoteen 2009 asti LehtiMarket, on vuonna 1972 perustettu yritys, joka tarjoaa muun muassa tietokantojen ja julkaisujen välityspalvelua sekä e-kirjapaketteja. Sen asiakkaita ovat yliopistojen ja tutkimuslaitosten kirjastot, yleiset kirjastot sekä kaupungit, kunnat ja yritykset. LM Tietopalvelujen liikevaihto on yli sata miljoonaa euroa vuodessa. == Lähteet == == Aiheesta muualla == * * Luokka:Suomalaiset tietotekniikkayhtiöt
La Chanson des vieux amants

La Chanson des vieux amants on belgialaisen laulaja-lauluntekijä Jacques Brelin säveltämä ja sanoittama kappale vuodelta 1967. Brelin tunnetuimpiin kuuluvasta laulusta on tehty suomennoksia ainakin kahdella nimellä: Aale Tynni on suomentanut sen nimellä Laulu vanhoista rakastavaisista ja Anna Louhivuori nimellä Vanhojen rakastavaisten laulu. Jälkimmäisellä nimellä se on merkitty myös Jaana Lapon ja Harri Saksalan nimiin. Saksala on myös levyttänyt laulun 1980, samoin kuin Toni Edelmann vuonna 1984. Levytykset sijoittuvat 1980-luvulle, jolloin Brelin lauluja alettiin esittää monissa suomalaisissa teattereissa Eric Blaun ja Mort Shumanin revyynä Laulusi elää, Brel (alun perin Jacques Brel is Alive and Well and Living in Paris, 1968). Ranskaksi laulun ovat Brelin lisäksi levyttäneet muun muassa Juliette Gréco (1971), Isabelle Aubret (1975) ja Sylvie Vartan (1995). ==Lähteet== ==Aiheesta muualla== * Luokka:Belgialaiset musiikkikappaleet
Jari Mäki

Jari Mäki (s. 11. lokakuuta 1958) on suomalainen monialayrittäjä ja poliitikko. Parhaiten Mäki tunnetaan omaa nimeään kantavasta osakeyhtiöstä, joka tuo Suomeen yhdysvaltalaisia tuotteita. Ilmajoen Koskenkorvalla sijaitsevan yrityksen päätoimiala on amerikkalaisten autojen varusteiden ja varaosien maahantuonti ja myynti sekä huoltokorjaamotoiminta. Myymälän valikoimiin kuuluu myös vaatteita kuten Stetson-hattuja, kantripaitoja ja vyönsolkia sekä elintarvikkeita kuten vaahterasiirappia ja Kool-Aid- juomajauhetta (Tilaajille.). Koskenkorva West -niminen toimipaikka kolmostien varressa muistuttaa amerikkalaista ranchiä rekvisiittoineen. Vuonna 2006 se pääsi mukaan Autoliiton julkaisemaan kirjaan 123 erikoista matkakohdetta Suomessa (Tilaajille.). Myymälän, korjaamon ja varaston yhteispinta-ala on yli 2 000 neliömetriä. Mäki esiintyy mielellään yhdysvaltalaisen seriffin asussa, ja hänellä on Indianasta tuotu vanha poliisiauto. Hän omistaa myös Kekkosen, Koiviston ja Ahtisaaren käyttämän Cadillacin. (Tilaajille.)Haldin, Jari: Koskenkorvan sheriffi, Yle Elävä arkisto 16.7.2013. Viitattu 8.6.2018 . Jari Mäki perusti yrityksensä vuonna 1989. Sen toinen omistaja, Mäen vaimo Katariina Tallgren-Mäki kuoli vuonna 2016. Heidän lapsensa ovat myös mukana yrityksen toiminnassa. Jari Mäki on palkittu vuonna 2007 Etelä-Pohjanmaan Vuoden Yrittäjä -palkinnolla sekä Ilmajoen kunnan Vuoden yrittäjänä vuonna 2009. Mäki tunnetaan kuihtuvan Koskenkorvan kylän elävöittäjänä. Amerikka- aiheisen yrityksensä lisäksi Mäki omistaa muun muassa Koskenkorvan Shell- huoltoaseman, grillin, liikerakennuksen sekä entisen pankkitalon. Mäki on omilla rahoillaan varmistanut, että kylässä pysyy pankkiautomaatti. == Poliittinen toiminta == Jari Mäki toimi Ilmajoen kunnanvaltuustossa vuosina 2004–2012 Kokoomuksen valtuustoryhmässä. Mäki oli ehdolla myös eduskuntavaaleissa 2015, muttei 711 äänellään tullut valituksi. Mäki on innokas Donald Trumpin kannattaja. == Lähteet == == Aiheesta muualla == *Jari Mäki Oy:n kotisivut *”Lännenmies Koskenkorvalta”, Jari Mäen haastattelu, Ameriikan ihmisiä -blogi 2016 Luokka:Ilmajoen kunnanvaltuutetut Luokka:Kansallisen Kokoomuksen poliitikot Luokka:Suomalaiset yrittäjät Luokka:Vuonna 1958 syntyneet Luokka:Elävät henkilöt
Amy Shark

Amy Shark (oik. Amy Billings; s. 1986 Gold Coast) on australialainen laulaja ja lauluntekijä. Shark oli tehnyt musiikkia useamman vuoden, kun hän osallistui Queensland Music Awardseihin voittaen popluokan. Sen jälkeen hän aloitti kiertämään Australiaa ja saavutti taideavustuksen, jonka myötä hän pystyi työstämään tuottaja M-Phazesin kanssa kappaleen "Adore". Single sai hyvän vastaanoton radiossa julkaisuaikanaan vuonna 2016 ja se oli Australian kolmanneksi suosituin kappale alkuvuodesta 2017. Shark teki levytyssopimuksen Sony Australian Wonderlick-levymerkin kanssa, ja hänen esikois-EP:nsä Night Thinker sijoittui Australian albumilistan toiselle sijalle muutamaa kuukautta myöhemmin. Albumi saavutti kuusi Aria Award -ehdokkuutta ja voitti niistä kaksi; paras pop -julkaisu ja läpimurtoartisti. == Lähteet == Luokka:Australialaiset laulajat Luokka:Vuonna 1986 syntyneet Luokka:Elävät henkilöt
JOT Automation

JOT Automation Oy on suomalainen tuotantoautomaatioyhtiö, jonka omisti vuoteen 2018 liikemies Veikko Lesosen omistama sijoitusyhtiö Head Invest Oy. Kesäkuussa 2018 ilmoitettiin, että kiinalainen Suzhou Victory Precision Manufacture ostaa JOT Automationin. JOT tulee sanoista just on time, jolla tarkoitetaan tuotantofilosofiaa, jossa välivarastot minimoidaan. Perustaja Veikko Lesonen keksi nimen vuonna 1986 ja rekisteröi sen perustamansa pöytälaatikkoyhtiön Jot-Palvelu Oy:n nimeksi tulevaa käyttöä varten. == Lähteet == == Aiheesta muualla == * JOT Automationin kotisivut Luokka:Suomalaiset teknologiayritykset
A1 (Kreikka)

A1 () eli Pireus–Ateena–Thessaloniki–Évzonoi-valtatie (PATHE, ΠΑΘΕ) on moottoritie Kreikassa. Se on maan pohjois-eteläsuuntainen pääväylä, ja kulkee Pireuksesta Ateenan metropolialueelta Évzonoihin Pohjois-Makedonian rajalle yhdistäen samalla Ateenan ja Thessalonikin metropolialueet. Valtatie on kauttaaltaan osa Eurooppatietä E75. Tien pituus on noin 550 kilometriä. == Reitti == Valtatien reitti on seuraava (etelästä pohjoiseen, merkittävimmät ohitetut paikkakunnat suluissa): Pireus, Rauhan ja ystävyyden stadion – (Ateena) – Peristéri – Ágioi Anárgyroi – Metamórfosi – Kifisiá – Oinófyta – Schimatári – (Chalkída) – (Thíva) – Kaména Voúrla – Thermopýles – Lamía – Almyrós – (Vólos) – Kilelér – (Lárisa) – Témpi – Litóchoro – Kateríni – (Thessaloniki) – Polýkastro – Évzonoi. Ateenan keskustan länsipuolella kulkeva osuus tunnetaan Kifisías-valtakatuna. Valtatie risteää itä-länsisuuntaisen A6-valtatien eli Attikan valtatien kanssa Ateenan metropolialueen pohjoisosassa ja samoin itä-länsisuuntaisen A2-valtatien eli Egnatían valtatien kanssa Thessalonikin metropolialueen länsiosassa. Athens - Kifissias Avenue - 20080728a.jpg|Kifisías-valtakatua Ateenassa. Autogrill- greece-A1 2009.jpg|Valtatietä Ateenan pohjoispuolella. Aytokinhtodromos 1 Greece near Katerini.JPG|Valtatietä Katerínin lähellä. == Lähteet == == Aiheesta muualla == Luokka:Ateenan kadut ja tiet Luokka:Attika Luokka:Keski- Kreikka Luokka:Keski-Makedonia Luokka:Kreikan moottoritiet Luokka:Thessalia
Pathe

Pathe voi viitata seuraaviin: * Pathé, eurooppalainen elokuvayhtiö * A1 eli PATHE, moottoritie Kreikassa ; Henkilöitä * Charles Pathé (1863–1957), ranskalainen liikemies ja elokuvatuottaja * Pathé Ciss (s. 1994), senegalilainen jalkapalloilija
A2 (Kreikka)

A2 () eli Egnatían valtatie (Εγνατία Οδός, Egnatía Odós) on moottoritie pohjoisessa Kreikassa. Se on maan pohjoisosan itä-länsisuuntainen pääväylä ja kulkee Kípoista Turkin rajalta Thessalonikin metropolialueen kautta Igoumenítsaan Joonianmeren rannalle. Valtatie on saanut nimensä antiikin aikaisesta Via Egnatiasta, jonka reittiä se monin osin seurailee. Nykyinen valtatie on kauttaaltaan osa Eurooppatietä E90. Tien pituus on noin 670 kilometriä. == Reitti == Valtatien reitti on seuraava (idästä länteen, merkittävimmät ohitetut paikkakunnat suluissa): Kípoi – Alexandroúpoli – Komotiní – Xánthi – Kavála – Amfípoli – (Lagkadás) – Efkarpía – (Thessaloniki) – (Alexándreia) – (Véroia) – (Kozáni) – Siátista – Grevená – Métsovo – (Ioánnina) – Igoumenítsa. Valtatie risteää pohjois-eteläsuuntaisen, muun muassa Ateenaan johtavan A1-valtatien kanssa Thessalonikin metropolialueen länsiosassa. Länsiosassaan tie ylittää pohjoisen Píndos-vuoriston, ja sen reitillä on useita tunneleita ja suuria siltoja. A2 motorway, Greece - Section Thessaloniki-Asprovalta - Langadas-Serres interchange (A25 motorway) - 01.jpg|Valtatietä lähellä Thessalonikia. A2 Motorway, Greece - Metsovitikos bridge at Metsovo village, Metsovo municipality, Ioannina prefecture, Greece - 01.jpg|Metsovítikoksen silta Métsovon lähellä. Vikos Gorge 15.JPG|Valtatien tunneleita Píndos-vuorilla. Egnatia-Ioannina.JPG|Valtatietä Ioánninan lähellä. A2 Motorway, Greece - Section Driskos-Chrysovitsa - Arachthos bridge - 05.jpg|Árachthos-joen ylittävä silta rakennusvaiheessa. == Lähteet == == Aiheesta muualla == Luokka:Epeiros Luokka:Kreikan moottoritiet Luokka:Makedonia (Kreikka) Luokka:Thessalonikin liikenne
A3 (Kreikka)

A3 () eli Keski-Kreikan valtatie (Αυτοκινητόδρομος Κεντρικής Ελλάδας, Aftokinitódromos Kentrikís Elládas) on rakenteilla oleva moottoritie Kreikassa. Se tulee yhdistämään A1-valtatien Lamían läheltä A2-valtatiehen Grevenán lähellä. Tien pituus on noin 174 kilometriä. == Reitti == Valtatien reitti on seuraava (etelästä pohjoiseen): Lamía – Domokós – Sofádes – Kardítsa – Tríkala – Kalampáka – Grevená. == Aiheesta muualla == Luokka:Kreikan moottoritiet Luokka:Länsi-Makedonia Luokka:Thessalia
A5 (Kreikka)

A5 () eli Joonian valtatie (Ιονία Οδός, Ionía Odós) on moottoritie läntisessä Kreikassa. Se kulkee pohjois-eteläsuunnassa Ioánninasta Patrakseen. Valtatie on osa Eurooppatietä E55. Tien pituus on noin 196 kilometriä. Valtatie on saanut nimensä siitä, että se kulkee lähellä Joonianmeren rannikkoa sen pituisesti. == Reitti == Valtatien reitti on seuraava (pohjoisesta etelään): Ioánnina – Filippiáda – Árta – Amfilochía – Angelókastro – Mesolóngi – Antírrio – Río – Patras. Antírrion ja Ríon välillä valtatie ylittää Korintinlahden Ríon–Antírrion siltaa pitkin. Ríossa tie yhtyy A8-valtatiehen eli Olympian valtatiehen. Tietä on suunniteltu jatkettavaksi Patraksesta Pýrgokseen. Ioniaodos.JPG|Valtatietä. 2007 Greece Rio-Antirrio bridge.jpg|Ríon–Antírrion silta. == Aiheesta muualla == Luokka:Aitolia- Akarnania Luokka:Akhaia Luokka:Epeiros Luokka:Kreikan moottoritiet